جمهور باشلیغی رجب طیب ایردوغان، تورکیه نینگ 2022 ییلی صادراتی نینگ آلدینگی ییل گه کوره 12،9 فایز کوپه ییب 254،2 میلیارد دالرگه ییتگن لیگینی بیلدیردی.
جمهور باشلیغی ایردوغان استانبولده 2022 ییلی تشقی تجارت حقیده معلومات بیردی.
اوتگن ییلگی صادراتده تورکیه جمهوریتی تاریخی نینگ ریکوردی اورنه تیلگن لیگینی معلوم قیلگن ایردوغان جنابلری،
"گلوبال معمالرگه قره مه ی 2022 ییلی صادراتیمیز آلدینگی ییل گه کوره 12،9 فایز کوپه ییب 254،2 میلیارد دالرگه ییتگن دیر" دیب ایتدی.
مقصدلری نینگ تورکیه نینگ اینگ کوپ صادرات قیلگن 10 اولکه قطاریده گی اورنینی آلیشینی تامین ایتیش ایکن لیگینی تاکییدله دی.
ایردوغان "ملی پولیمیز بیلن بیز صادرات قیلگن اولکه و منطقه سانی 197 گه ییتدی" دیدی.
جمهور باشلیغی؛
"مال و خذمت سکتوری صادراتیده قولگه کیریتیلگن ییریک یوتوق بیلن 350 میلیارد دالرگه ییتگن بو صادرات اقتصادینی برچه میز بیرگه لیکده عملگه آشیردیک" دیب ایتدی.
2022 ییلی نینگ ایلک 3 چاره گیده 6،2 فایز اوسیش یوزبیرگن لیگینی معلوم قیلگن جمهور باشلیغی ایردوغان، ساغلیک سکتوری بوییچه هدف نینگ 2023 ییلی اوچون 5 میلیارد دالر ایتیب تعیین قیلگن لیکلرینی افاده ایتدی.
تورکیه نینگ سریال صادراتی نینگ امریکا قوشمه ایالتلری نینگ آرتیدن ایککینچی اورینده تورگن لیگینی تاکییدله دی.
ایردوغان جنابلری "سریال و فلم صادراتیمیزنینگ جاری ییلده 1،5 میلیارد دالردن آشیب دنیا مقیاسیده 1،5 میلیارد تماشاچی گه ییتیب باریشینی مقصد قیلیب آلگن میز" دیب ایتدی.
